jkorsvik/nowiki_second_scrape_merged huggingface dataset:
Liste over Tsjekkias presidenter

Dette er en liste over presidentene i Tsjekkia. Presidenten velges av parlamentet for periode på fem år. Hvis en ny president ikke er valgt ved utløpet av en presidents termin, blir statsministeren fungerende president. I motsetning til de fleste statsoverhoder har presidenten også en betydelig rolle i ledelsen av landets politikk. Da det meste av presidentens makt krever underskrifter av både presidenten og statsministeren, ligger ansvaret delt mellom presidentembedet og statsministerembedet.


== Embetsinnehavere ==
      Uavhengig
      Občanské fórum (OF) → Občanská demokratická strana (ODS)
      Strana Práv Občanů ZEMANOVCI (SPOZ)


== Se også ==
Böhmens regenter
Slovakias regenter
Tsjekkoslovakia
Liste over Tsjekkoslovakias presidenter
Liste over Tsjekkoslovakias statsministre
Riksprotektoratet Böhmen-Mähren
Liste over Riksprotektoratet Böhmen-Mährens ledere
Tsjekkia
Liste over Tsjekkias statsministre


== Fotnoter ==


== Referanser ==


== Eksterne lenker ==
www.hrad.cz – Tsjekkias presidents offisielle nettside
Célestin du Pont

Jacques-Marie Antoine Célestin Dupont eller du Pont (født 1. februar 1792 i Iglesias i kongedømmet Sardinia, død 26. mai 1859 i Bourges) var en av den katolske kirkes kardinaler. Han var erkebiskop av Avignon 1835–1842, og erkebiskop av Bourges 1842–1859.
Han ble utnevnt til kardinal i 1847 av pave Pius IX, med Santa Maria del Popolo som tittelkirke.


== Litteratur ==
Martin Bräuer: Handbuch der Kardinäle: 1846–2012. Walter de Gruyter, Berlin 2014, ISBN 978-3-110-26947-5, S. 37 f.


== Referanser ==


== Eksterne lenker ==
Biografi på The Cardinals of the Holy Roman Church
Giacomo Antonelli

Giacomo Antonelli  (født 2. april 1806 i Sonnino i Italia, død 6. november 1876 i Roma) var en av den katolske kirkes kardinaler. Han var tilknyttet Den romerske kurie og Kirkestatens regjering, blant annet Statssekretær (embedet het den gang prefekt for kirkens offentlige kirkelige affærer) 1850–1876.
Han ble utnevnt til kardinal i 1847 av pave Pius IX, med Sant'Agata dei Goti som titulus, og senere med Santa Maria in Via Lata.
Han ble aldri presteviet, og var den mektigste ikke-presteviede kardinal i Den katolske kirkes moderne historie.


== Referanser ==


== Eksterne lenker ==
The Cardinals of the Holy Roman Church
Ullerslev kommune

Ullerslev kommune er en tidligere kommune i Fyns amt i Danmark dannet ved kommunalreformen i 1970. Ved kommune- og regionreformen 2005–2007 ble kommunen med virkning fra 1. januar 2007 innlemmet i nye Nyborg kommune i den nydannede Region Syddanmark.Foran kommunereformen krevde kommunalreformens forlikspartier at Flødstrup Sogn i Ullerslev kommune skulle gjennomføre folkeavstemning om sin kommunetilknytning, men 30. mars 2005 stemte 315 mot 303 velgere for å knytte sognet til Nyborg.


== Referanser ==
Gaetano Baluffi

Gaetano Baluffi (født 28. mars 1788 i Ancona i Italia, død 11. november 1866 i Imola) var en av den katolske kirkes kardinaler. Han var tilknyttet det pavelige diplomati og den romerske kurie, og var blant annet internuntius i Nueva Granada (Colombia), og senere erkebiskop av Imola 1846–1866.
Han ble utnevnt til kardinal i 1846 av pave Pius IX.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil, B. (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Gaetano Baluffi (1788-1866) *1833


== Referanser ==


== Eksterne lenker ==
The Cardinals of the Holy Roman Church
Vissenbjerg kommune

Vissenbjerg kommune er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark.


== Referanser ==
Raffaele Fornari

Raffaele Fornari (født 23. januar 1787 i Roma, død 15. juni 1854 i Roma) var en av den katolske kirkes kardinaler. Han var tilknyttet det pavelige diplomati, og var nuntius i Belgia 1842, i Frankrike 1842–1851, og prefekt for Kongregasjonen for studiene 1851–1854.
Han ble utnevnt in pectore til kardinal i 1846 av pave Pius IX, utnevnelsen publisert i 1850, med Santa Maria sopra Minerva som tittelkirke.


== Episkopalgenealogi ==
Hans episkopalgenealogi er:

Biskop Johannes Wolfgang von Bodman (1651–1691)
Biskop Marquard Rudolf von Rodt (1644–1704) *bispeviet 1690
Biskop Alexander Sigismund von der Pfalz-Neuburg (1663–1737) *1691
Biskop Johann Jakob von Mayer (1677–1749) *1719
Biskop Joseph Ignaz Philipp von Hessen-Darmstadt (1699–1768) *1741
Erkebiskop Klemens Wenzeslaus von Sachsen (1739–1812) *1766
Erkebiskop Max Franz von Havsburg-Lothringen (1756–1801) *1785
Biskop Kaspar Max Droste zu Vischering (1770–1846) *1795
Biskop Clemens August Droste zu Vischering (1773–1845) *1827
Biskop Josef Ludwig Alois von Hommer  (1760-1826) *1824
Biskop Nicolas-Alexis Ondernard (1756-1831) *1828
Biskop Jean-Joseph Delplancq (1767-1834) *1829
Kardinal Engelbert Sterckx (1792-1867) *1832
Kardinal Raffaele Fornari (1787–1834) *1842


== Referanser ==


== Eksterne lenker ==
Biografi på The Cardinals of the Holy Roman Church
Ærøskøbing kommune

Ærøskøbing kommune er en tidligere kommune på øyen Ærø i Fyns amt i Danmark som eksisterte fra 1970 til 2005. Fra og med 1. januar 2006 er kommunen en del av nye Ærø kommune i Region Syddanmark.

Ærøskøbings borgermester Jørgen Otto Jørgensen fra Socialdemokraterne ble ordfører også i den nye sammenslåtte kommunen. 
Kommunesenteret for både den gamle kommunen og nye Ærø kommune er Ærøskøbing.


== Referanser ==
Georges Richard

Georges Richard (født 1863 i Paris, død 1922 i Rouen) var en franskmann som hadde en kortlivet bilfabrikk fra 1897 under sitt eget navn.
Fabrikken kopierte Benz-biler fra den samme epoken.  I 1900 kjøpte han en lisens fra belgiske Vivinus for å bygge voiturettes (franske småbiler). Designeren Brasier begynte i firmaet i 1902, og merket ble til Richard-Brasier.

		
		
		
		
		
Etterfølgeren til firmaet sluttet produksjon i 1930, da det ble solgt til Delahaye.


== Referanser ==
Pietro Marini

Pietro Marini (født 5. oktober 1794 i Roma i Italia, død 19. august 1863 i Roma) var en av den katolske kirkes kardinaler. Han var tilknyttet Den romerske kurie. det pavelige diplomati, og var nuntius i Belgia 1842, i Frankrike 1842–1851, og prefekt for Kongregasjonen for studiene 1851–1854.
Han ble utnevnt til kardinal i 1846 av pave Pius IX, med San Nicola in Carcere som tittelkirke.


== Referanser ==


== Eksterne lenker ==
Biografi på The Cardinals of the Holy Roman Church
Ørbæk kommune

Ørbæk kommune er en tidligere kommune i Fyns amt i Danmark dannet ved kommunalreformen i 1970. Ved kommune- og regionreformen 2005–2007 ble kommunen med virkning fra 1. januar 2007 innlemmet i nye Nyborg kommune i den nydannede Region Syddanmark.


== Referanser ==
Giuseppe Bofondi

Giuseppe Bofondi (født 24. oktober 1795 i Forlì i Italia, død 2. desember 1867) var en av den katolske kirkes kardinaler.  Han var tilknyttet Den romerske kurie, og var blant annet statssekretær i februar 1848.
Han ble utnevnt in pectore til kardinal i 1846 av pave Pius IX, utnevnelsen offentliggjort 1847.


== Eksterne lenker ==
Biografi på The Cardinals of the Holy Roman Church
Rasjonalitet

Rasjonalitet brukes også innenfor matematikken, se Rasjonal funksjon
Det som er rasjonelt er i samsvar med fornuften. En handling er rasjonell dersom den gir det ønskede resultatet på en ikke-tilfeldig måte.
Den kjente tyske sosiologen Max Weber skiller mellom 4 typer handling:

Formålsrasjonell: Velger det mest effektive middelet for å realisere målet med handlingen.
Verdirasjonell: Handler ut fra oppfatningen om at en bestemt handlemåte har ubetinget egenverdi, som kan være etisk, estetisk eller religiøs
Affektfull handling: Handlingen styrt av følelsene.
Tradisjonell handling (inkl. normer): Handler utfra vane.Han skiller altså mellom to typer rasjonalitet:

Formålsrasjonalitet
VerdirasjonalitetMan kan også skille mellom subjektiv og objektiv rasjonalitet. En aktør er:

Subjektiv rasjonell hvis aktøren handler ut fra det han tror er best.
Objektiv rasjonell hvis handlingen faktisk er best.Sentralt om temaet rasjonalitet står teorien om rasjonelle valg og rasjonelle aktører, blant annet innenfor spillteorien.
Årslev kommune

Årslev kommune er en tidligere kommune i Fyns amt i Danmark som eksisterte fra 1970 til 2006. Fra og med 1. januar 2007 er den innlemmet i den nye Faaborg-Midtfyn kommune, som ledd i kommune- og regionreformen 2005–07.


== Referanser ==


== Eksterne lenker ==
Fakta om Årslev på Netborger.dk
Aarup kommune

Aarup kommune er en tidligere dansk kommune i Fyns amt som eksisterte fra 1970 til 2006, beliggende på øyen Fyn. Siden kommune- og regionreformen 2005–2007 er kommunen fra og med 1. januar 2007 innlemmet i den nye Assens kommune i Region Syddanmark. Den tidligere kommunen ble dannet ved kommunalreformen i 1970.


== Referanser ==


== Eksterne lenker ==
Fakta om Aarup på Netborger.dk
Aarup

Aarup er en by på vest-Fyn med et innbyggertall på 3 115 (2013). Byen ligger i Assens kommune i Region Syddanmark, ca. 23 kilometer vest for Odense og 37 kilometer øst for Middelfart. 
Aarup oppstod som stasjonsby, da det på 1860-tallet blei anlagt jernbane over Fyn. I byen ligger Aarup kirke og den nå nedlagte Aarup Mølle. 
Aarup var inntil 2007 en del av Aarup kommune, men etter kommunalreformen i 2007 hører den til Assens.
En stor arbeidsplass er Dan-Foam, som produserer TEMPUR-madrasser. Totalbanken, en lokalbank for vest-Fyn, har hovedkontor i Aarup. Det samme gjelder det lokale busselskapet Handybus.


== Galleri ==

		


== Referanser ==
Fredensborg (by)

Fredensborg  er en by på Nordsjælland i Danmark mellom Hillerød og Helsingør med 8 703 innbyggere (2019). Den ligger i Fredensborg kommune i Region Hovedstaden.
Fredensborg slott som har gitt navn til byen ligger midt i sentrum. Frem til kommunalreformen i 2007 var byen administrasjonssenter i tidligere Fredensborg-Humlebæk kommune.Fredensborg stasjon ligger i Fredensborg, det samme gjør Fredensborghusene som er tegnet av Jørn Utzon og sto ferdigstilt i 1963.


== Referanser ==


== Eksterne lenker ==
(en) Fredensborg – kategori av bilder, video eller lyd på Commons
George Weah

George Manneh Oppong Ousman Weah (født 1. oktober 1966 i Monrovia) er en liberisk  politiker og tidligere fotballspiller. Fra 22. januar 2018 er han Liberias president.
Han er far til Timothy Weah som nå spiller for den franske klubben LOSC Lille og USA.


== Fotballkarriere ==
I 1995 ble han av FIFA kåret til World Player of the Year. Samme år mottok han Gullballen som første spiller utenfor Europa noensinne. Han har vunnet den afrikanske gullballen to ganger – i 1989 og 1994.
På klubbnivå har Weah blant annet spilt for de franske klubbene Monaco, Paris Saint Germain og Olympique de Marseille, AC Milan i Italia og Chelsea og Manchester City i England. Han vant den franske ligaen med PSG i 1995 og Serie A med Milan i 1996 og 1999. 


== Politikk ==
I november 2005 var Weah kandidat i presidentvalget i Liberia, hvor han til slutt ble slått av Ellen Johnson Sirleaf. I valget i 2011 stilte han som visekandidat for Winston Tubman og tapte igjen for Ellen Johnson Sirleaf. 
Congress for Democratic Change er Weahs parti.
Weah stilte som kandidat på nytt ved presidentvalget i 2017. I første valgomgang i oktober 2017 fikk han 38,4 % av stemmene, mot 28,8 % for sittende visepresident Joseph Boakai. De to gikk videre til andre valgomgang, som fant sted 26. desember 2017. Weah vant andre valgomgang med 61,5 % av stemmene. Han ble innsatt som president 22. januar 2018.


== Referanser ==


== Eksterne lenker ==
(de) George Weah – Munzinger Sportsarchiv 
(en) George Weah – FIFA 
(fr) George Weah – LÉquipe 
(en) George Weah – Transfermarkt 
(en) George Weah – Transfermarkt (manager) 
(en) George Weah – national-football-teams.com 
(en) George Weah – WorldFootball.net 
(en) George Weah – Soccerbase.com 
(en) George Weah – FootballDatabase.eu 
(en) George Weah – Soccerway
Sisto Riario Sforza

Sisto Riario Sforza (født 5. desember 1810 i Napoli i Kongedømmet Napoli, død 29. september 1877 i Napoli) var en av den katolske kirkes kardinaler. Han var pave Gregor XVIs privatsekretær, og senere erkebiskop av Napoli 1845–1877.
Etter at kongedømmet De to Sicilier brøt sammen, var han i to perioder (september 1860–juli 1861 og 1862 til 1866) tvunget i landflyktighet.
Han ble utnevnt til kardinal i januar 1846 av pave Gregor XVI.
Han deltok ved konklavet 1846 som valgte pave Pius IX.
Han var nevø til kardinal Tommaso Riario Sforza (kreert 1823). Andre kardinaler i slekten var Pietro Riario (1471), Raffaele Sansoni Riario della Rovere (1477) og Alessandro Riario (1578).


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Luigi Valenti Gonzaga (1725-1808) *1764
Kardinal Lorenzo Litta (1756-1820) *1793
Kardinal Vincenzo Macchi (1770-1860) *1818
Kardinal Mario Mattei (1792-1870) *1844
Kardinal Sisto Riario Sforza (1810-1877) *1845


== Referanser ==


== Eksterne lenker ==
Biografi på The Cardinals of the Holy Roman Church
Guilherme Henriques de Carvalho

Guilherme Henriques de Carvalho (født 1. februar 1793 i Coimbra i Portugal, død 15. november 1857 i Lisboa, av gulsott) var en av den katolske kirkes kardinaler. Han var patriark av Lisboa 1845–1857.
Han ble utnevnt til kardinal i januar 1846 av pave Gregor XVI.
Han deltok ikke ved konklavet 1846 som valgte pave Pius IX.


== Episkopalgenealogi ==
Hans episkopalgenealogi var:

Biskop Jerónimo do Barco, O.F.M. Ref. (1775-1853)
Erkebiskop Vicente da Soledade e Castro, O.S.B. (1763-1823) *bispeviet 1820
Kardinal Francisco de São Luiz (Manoel Justiniano) Saraiva, O.S.B. (1766-1846) *1822
Kardinal Guilherme Henriques de Carvalho (1793-1857) *1843


== Referanser ==


== Eksterne lenker ==
Biografi på The Cardinals of the Holy Roman Church
Joseph Bernet

Joseph Bernet (født 4. september 1770 i Saint-Flour i Frankrike, død 5. juli 1846 i Aix-en-Provence) var en av den katolske kirkes kardinaler. Han var erkebiskop av Aix 1840–1846.
Han ble utnevnt til kardinal i januar 1846 av pave Gregor XVI.
Han deltok ikke ved konklavet 1846 som valgte pave Pius IX.


== Episkopalgenealogi ==
Hans episkopalgenealogi er:

Kardinal Guillaume d'Estouteville (1403-1483)
Pave Sixtus IV (1414-1484) *bispeviet 1471
Pave Julius II (1443-1513) *1481
Kardinal Raffaele Sansoni Riario (1461-1521) *1504
Pave Leo X (1475-1521) *1513
Pave Klemens VII (1478-1534) *1517
Kardinal Alessandro Farnese (1468-1549) *1519
Kardinal Francesco Pisani (1494-1570) *1527
Kardinal Alfonso Gesualdo di Conza (Gonza) (1540-1603) *1564
Pave Klemens VIII (1536-1605) *1592
Kardinal Pietro Aldobrandini (1571-1621) *1604
Biskop Laudivio Zacchia (1565-1537) *1605
Kardinal Antonio (Marcello) Barberini (sr.) (1569-1646) *1625
Kardinal Marcantonio Franciotti (1592-1666) *1637
Kardinal Nicolò Guidi di Bagno (|583-1663) *1644
Erkebiskop François de Harlay de Champvallon (1625-1695) *1651
Kardinal Louis-Antoine de Noailles (1651-1729) *1679
Biskop Jean-François Salgues de Valderies de Lescure (1644-1723) *1699
Erkebiskop Louis-Jacques Chapt de Rastignac (1690-1750) *1722
Erkebiskop Christophe de Beaumont du Repaire (1703-1781) *1741
Biskop César-Guillaume de La Luzerne (1738-1821) *1770
Erkebiskop Gabriel Cortois de Pressigny (1745-1823) *1786
Erkebiskop Hyacinthe-Louis de Quélen (1778-1839) *1817
Erkebiskop Joseph Bernet (1770-1846) *1827


== Referanser ==


== Eksterne lenker ==
The Cardinals of the Holy Roman Church
Hundested

Hundested var administrasjonssenter i Hundested kommune i Danmark. Etter kommunalreformen (2007) er Hundested med 8 917 innbyggere og Frederiksværk med 12 062 innbyggere de to største  byene i Halsnæs kommune, som totalt har 30 824 innbyggere. 
Stedet var kjent som ferjested for ferje til Grenaa fra 1934 til 1996, da ferjen ble innstilt på grunn av konkurransen med andre og mer attraktive forbindelseslinjer. Fremdeles går det ferje til Rørvig, den ble etablert i 1916, samme år som jernbanen kom til byen. 
En lokal myte beretter at Hundested var opprinnelig et rev av stein som strakte seg ut fra Spjodsberg. Det var et yndet sted for jakt på sel, og flere danske konger, blant andre Christian 7., likte å jakte her. Men steinen ble etter hvert fjernet og brukt til å bygge flere av havnene på Øresundskysten, noe som førte til stor erosjon. Gamle sjøkart og andre historiske kilder motsier dette som en myte.. 
Siden utviklet det seg bebyggelse her ute av aktive fiskere som søkte havn. Havnen ble utviklet etter hvert som større båter ble tatt i bruk. 
Ved Hundested ligger flere kirker, deriblant Torup kirke og Lynæs kirke.


== Referanser ==
Hørsholm

Hørsholm er en by på Nordsjælland med 45 873 innbyggere (2011) som ligger mellom Helsingørmotorvejen og Øresund 25 kilometer nord for København. 
Byområdet ligger i tre kommuner og strekker seg dermed utover Hørsholm kommunes godt over 24 000 innbyggere (2011).Tidligere lå Hirschholm slott i byen, som man kan se på Hørsholm kommunes byvåpen, som inneholder hodet av en hjort (hirsch = hjort på tysk). Etter hvert forfalt slottet og etter at det ble revet oppførte man Hørsholm kirke på stedet. Øst for kirken ligger Hørsholm Egns Museum med arkeologiske og kulturhistoriske samlinger fra byen og omegn.
Hørsholm har ingen jernbanestasjon i sentrum av byen, men to kilometer i østlig retning finner man Rungsted kyst stasjon i Rungsted. Områdets andre stasjon (Kokkedal stasjon) finner man ca. 3 km nordøst for sentrum i Kokkedal ved kommunegrensen. Fra begge kystbanestasjoner er det jevnlig togforbindelser til Helsingør og København. Byområdet betjenes i tillegg av en del bussforbindelser.


== Vennskapsbyer ==
 Oulainen
 Qasigiannguit
 Lillehammer
 Leksand


== Referanser ==


== Eksterne lenker ==
Hørsholm kommune
Jægerspris

Jægerspris er en by med 4 099 innbyggere (2016) i Frederikssund kommune på Sjælland i Danmark, om lag 6 km nordvest for byen Frederikssund. Den var administrasjonssenter i Jægerspris kommune, som ved kommunalreformen i 2005 ble slått sammen med flere andre kommuner til den nye storkommunen. 


== Slottet ==
Byen vokste opp rundt Jægerspris slott i Hornsherred fra omkring 1870. Dette slottet kjøpte kong Frederik 7. i 1854 og bosatte seg der sammen med sin «ektefelle til venstre hånd», grevinne Danner. Etter kongens død levde hun et tilbaketrukket liv der, og ved hennes død i 1874 ble slottet testamentert «til gavn for fattige og efterladte piger». Det ble etablert et barnehjem ved slottet for å oppfylle hennes vilje.


== Gamle eketrær ==
Forsvaret har en leir i Jægerspris, og det er skyteterreng nord for byen. I Jægerspris Nordskov er det flere eketrær som er svært gamle, man antar at Kongeegen er over 1000 år gammel.I den nærliggende landsby Over-Dråby ligger Dråby kirke med kalkmalerier utført av den såkalte Isefjordsmesteren.Iskremprodusenten Hansens Flødeis har sine produksjonslokaler og ismeieri i Jægerspris. 


== Referanser ==
Kokkedal

Kokkedal er en by på Nordsjælland i Danmark og administrasjonssenter i Fredensborg kommune i Region Hovedstaden. Den var også administrasjonssenter i Karlebo kommune frem til 1. januar 2007 da kommunen ble slått sammen med Fredensborg-Humlebæk kommune til Fredensborg kommune .
Kokkedal ligger noen kilometer fra Øresund, ved jernbanelinjen Kystbanen, snaut 30 km nord for København. Byen har to nabobyer, Nivå og Hørsholm. Den har flere høye boligblokker som kan sees helt fra Sverige.
Videre er Kokkedal kjent for Kokkedal slott, der det tilbys hesteridning og golf.


== Referanser ==


== Kilder ==
(no) Kokkedal i Store norske leksikon
Monrovia

Monrovia er hovedstaden og den største byen i Liberia. Den har omkring én million innbyggere (2004). Byen ligger på en halvøy mellom Atlanterhavet og elven Mesuardo og er en viktig havneby. Geografisk befinner den seg i fylket Montserrado, men byen  administreres separat. Byområdet kalles Greater Monrovia og hadde ifølge folketellingen i 2008 en befolkning på 970 824, tilsvarende 29 % av landets befolkning.Byens næringsliv domineres av havnen, som ble kraftig utvidet av de amerikanske militærstyrkene under andre verdenskrig. De viktigste eksportartiklene er lateks og jernmalm.


== Historie ==
Byen ble grunnlagt i 1822 og ble oppkalt etter James Monroe, daværende president i USA.  Presidenten var medlem av American Colonization Society og en viktig støttespiller for koloniseringen av Liberia.


=== Borgerkrigstiden ===
Før den første liberiske borgerkrigen hadde Monrovia en godt utbygd infrastruktur, og med en av Vest-Afrikas største og mest moderne havner og god motorveiforbindelse til Robert International Airport virket byen tiltrekkende for utenlandske investorer. Borgerkrigen rammet imidlertid byen svært hardt. De første drapene i byen skjedde i mai 1990. I juni hadde opprørsstyrkene kontroll over omtrent hele landet, og det hersket i økende grad lovløse tilstander også i Monrovia. Den internasjonale flyplassen og de fleste av hovedveiene var stengt, men motorveien til Freetown i Sierra Leone forble åpen ut juni og mange greide å flykte dit. I juli ble Monrovia beleiret. Det ble harde kamphandlinger mellom opprørsgruppen NFPL og regjeringshæren AFL i byen og både NFPL og AFL terroriserte innbyggerne gjennom plyndring, ødeleggelse og vilkårlige drap. Områdene som ble minst berørt var de som ble kontrollert av opprørsgruppen INPFL. Etter hvert ble byen i praksis delt mellom de tre gruppene og raketter og tungt artilleri la byen i ruiner.


=== Gjenoppbygging ===
Gjenoppbyggingen av Liberia startet i 2003 etter signeringen av fredsavtalen som avsluttet den andre liberiske borgerkrigen, og skjøt fart etter valget av president Ellen Johnson Sirleaf i 2005. Fra 2006 til 2010 økte landets nasjonalbudsjett fra 80 til 350 millioner USD, og The Economist meldte i juni 2010 om en «byggeboom» i Monrovia.


== Referanser ==